钦定古今图书集成/明伦汇编/闺媛典/第128卷 > 张杲妻刘氏
## 钦定古今图书集成/明伦汇编/闺媛典/第128卷 > 张杲妻刘氏

按《饶州府志》：“刘氏，张杲妻。生子金声，甫一岁，杲没，刘
年二十二，哀毁骨立。舅先杲亡，亦未葬。刘曰：‘宁无食，
岂忍久暴两丧。乃鬻田并葬之。或讽再适折齿，以示
不二。事姑孝，姑死，复卖房以襄事。母怜其贫，邀与同
居，辞不往。子两丧偶，或劝娶再嫁者，氏艴然曰：‘我羞
与失节人共处’。苦守四十七年，疾革，嘱其子曰：‘贫毋
失志、富莫改常’’。”寻卒，年六十有七。